19/08/2016 | Administración LocalMunicipal
Narón
Intervención
Edicto aprobación definitiva modificación Ordenanza fiscal nº 8 reguladora da taxa da rede de sumidoiros

O abeiro do disposto no artigo 17.4 do RDL 2/2004, de 5 de marzo que aproba o texto refundido da Lei reguladora das facendas locais, procédese á publicación do texto íntegro da modificación da Ordenanza fiscal nº 8 reguladora da taxa da rede de sumidoiros, aprobada inicialmente polo Concello- Pleno do Concello de Narón en data 30 de xuño de 2016, e estando sometido a información pública o devandito acordo polo prazo de trinta día hábiles, previa publicación do correspondente anuncio no taboleiro de edictos e no BOP núm.127 de data 06 de xullo de 2016, sen que nese tempo se presentasen reclamacións, considerase definitivamente adoptado o citado acordo. Contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. Aprobar as seguintes modificacións da Ordenanza Fiscal nº 8 reguladora da taxa da rede de sumidoiros: Modificar os puntos 1 e 2 do ARTIGO 2. FEITO IMPOÑIBLE, quedando a súa redacción: 1. Constitúe o feito impoñible da taxa: a) A actividade municipal, técnica e administrativa, tendente a verificar se se dan as condicións necesarias para autorizar a acometida á rede de sumidoiros municipal. b) A prestación dos servizos de evacuación de excretas, augas pluviais, negras e residuais a través da rede de sumidoiros municipal (saneamento en baixa). c) Conducción dos vertidos da rede de saneamento en baixa á EDAR de Cabo Prioriño, a través do Interceptor Xeral a Estación de Bombeo de A Malata (saneamento en alta). d) Tratamento das augas residuais nas EDAR de Pedroso e Sedes (depuración). e) A recepción e tratamento do contido de fosas sépticas para o seu posterior tratamento e depuración, nas EDAR de Pedroso e Sedes.2. Os servizos indicados no apartado 1a), b) e c) do presente artigo serán de recepción obrigatoria, polo que en consecuencia, todos os inmobles enclavados a distancia inferior a cen metros dalgunha arteria da rede de sumidoiros, deberán estar dotados destes servizos percibíndose as taxas correspondentes aínda cando os suxeitos pasivos non realicen o enganche á rede xeral, o incluso se o inmoble se atope sen uso ou sen ocupar, neste caso aboarase a cota de servizo (tanto do saneamento en baixa, coma do saneamento en alta). Para as zonas do Concello de Narón, onde a rede de sumidoiros (saneamento en baixa), verta directamente nunha depuradora de aguas residuais (EDAR) de titularidade municipal, será de recepción obrigatoria o servizo indicado no apartado d), non sendo de aplicación o apartado c). Aplicándose a todos os inmobles enclavados a distancia inferior a cen metros dalgunha arteria da rede de sumidoiros, percibíndose as taxas correspondentes (apartados a), b) e d)) aínda cando os suxeitos pasivos non realicen o enganche á rede xeral, o incluso se o inmoble se atope sen uso ou sen ocupar, neste caso aboarase a cota de servizo. O servizo indicado no apartado d) será de recepción obrigatoria a tódalas fosas sépticas de vivendas ou fosas sépticas asimilables (non procedentes de vivendas pero nas que a contaminación presente na auga residual afluente á fosa proceda exclusivamente do metabolismo humano), sempre que a capacidade das instalacións municipais o permita. Engadir un novo parágrafo ao final do punto 3 do ARTIGO 2. FEITO IMPOÑIBLE: A este consumo, rexistrado polo aparello de medida ou estimado, será de aplicación o indicado no apartado 2 deste artigo. Modificar os puntos 1, 2 e 3 quedando a súa redacción: 1. A base do presente tributo, virá determinada: a) Pola cota de servizo establecida en cada caso máis a cota de consumo. Establecéndose unha cota de servizo e unha cota de consumo independentes para o saneamento en baixa e o saneamento en alta. Tasas que aplicaranse conxuntamente. b) Para as zonas do Concello de Narón, onde a rede de sumidoiros, verta directamente nunha depuradora de aguas residuais (EDAR) de titularidade municipal, será de aplicación unha tasa de depuración en lugar da tasa de saneamento en alta. Constituída por unha cota de servizo mais unha cota de consumo. c) As cotas de consumo estarán determinadas polo volume de auga consumida por contador. Será o produto do volume de auga consumida por contador por cada trimestre, expresada en metros cúbicos multiplicada polo prezo por metro cúbico correspondente ao tramo de consumo e o grupo de actividade do que se trate (cadros I, II e III). d) No suposto de que non se practique tal medición por causa imputable ao abonado, ben sexa por non poderse realizar a lectura do contador ou pola inexistencia do mesmo, establecese unha cota de consumo de 10 m3 mensuais no caso de Usos Domésticos e de 30 m3 mensuais no caso de Usos Industriais. No caso de que dita imposibilidade mantéñase máis dun trimestre, se tomará como cota de consumo o aforo máximo de captación de auga que a Administración Hidráulica correspondente teña concedida ao usuario para o período de lectura. e) No caso de usuarios domésticos con alta no servicio de abastecemento, se a falla de medición se debe á carencia de contador, notificarase ao abonado a necesidade de instalación de tal aparello. Pasados tres meses desde dito aviso sen que se proceda á colocación do contador sen alegar causa xustificada, a cota de consumo estimarase en 20 m3 mensuais.2. Usos domésticos: No cadro I, II e III fíxanse as cotas de servizo e cotas de consumo para os usos domésticos.3. Usos industriais e outros: No cadro I, II e III fíxanse as cotas de servizo e cotas de consumo para os usos industriais e outros. Modificar o encabezado do CADRO I, quedando: CADRO I: Cotas de servizo e consumo para o saneamento en baixa. Engadir os CADROS II e III: CADRO II: Cotas de servizo e consumo para o saneamento en alta. CADRO III: Cotas de servizo e consumo para a depuración. Modificar o punto 2 do artigo 6. REMUNERACIÓN, quedando redactado: 2. Os servizos de evacuación de excretas, augas pluviais, negras e residuais, (tanto no saneamento en baixa como no saneamento en alta) e da súa depuración teñen carácter obrigatorio para todos os terreos do municipio que teñan fachada a rúas, prazas ou vías públicas nas que exista a rede de sumidoiros, sempre que a distancia entre a rede e o terreo non exceda de cen metros, e percibirase a taxa aínda cando os interesados non procedan a efectuar a acometida á rede. Modificar o primeiro parágrafo do punto 5 do ARTIGO 8. DECLARACIÓN, LIQUIDACIÓN E INGRESO, quedando: 5. As altas e baixas que se produzan no servizo de abastecemento de auga potable causarán efecto con carácter automático no da rede de sumidoiros (tanto no saneamento en alta como no saneamento en baixa), así como na depuración (nas zonas onde o saneamento verta a unha EDAR de titularidade municipal). Cambiar a redacción da DISPOSICIÓN FINAL: A presente ordenanza entrará en vigor o día da súa publicación no B. O. P. e comezará a aplicarse a partir do día 1 de outubro de 2016, permanecendo en vigor ata a súa modificación ou derrogación expresa. De calquera xeito, as cuotas relacionadas no cadro II do artigo 5 desta ordenanza no se aplicarán ata que entre en fucionamento a instalación dos “Interceptores da marxe dereita da Ría de Ferrol”, e se inicie a explotación de dita infreaestrutura. As cuotas relacionadas no cadro III do artigo 5 desta ordenanza no se aplicarán, nas zonas afectadas por unha EDAR de titularidade municipal, mentres non se inicie a explotación da correspondente EDAR. Narón, 16 de agosto de 2016 O alcalde José Manuel Blanco Suárez